Amy Biehl

Amy Elizabeth Biehl (26. aprill 1967 Santa Monica, California – 25. august 1993 Gugulethu, Kaplinna linnaringkond, Lääne-Kapimaa provints, Lõuna-Aafrika Vabariik) oli Ameerika Ühendriikide teadlane ja apartheidivastane aktivist.

Amy Biehl oli pärit valgest keskklassi perekonnast.Jon Jeter:A Daughter's Dream Lives at Scene of Her Death Washington Post, 18. veebruar 2001 Ta lõpetas 1989. aastal Stanfordi ülikooli bakalaureusekraadiga rahvusvaheliste suhete alal.Three convicted of murdering Stanford graduate Amy Biehl Stanford University. News Service, 25. oktoober 1994

Aastatel 1992–1993 õppis ta Fulbrighti programmi stipendiumiga doktoriõppes Lääne-Kapimaa Ülikoolis.Amy Biehl Memorial Township Tours South-Africa VenuesDana Parsons:Amy Biehl’s Life Was Short but Her Legacy Is Immortal Los Angeles Times, 29. august 1993 Lisaks töötas ta sama ülikooli õiguskeskuses ja aitas ette valmistada parlamendivalimisi.About us Amy Foundation

25. augustil 1993 sõidutas ta autoga tuttavaid koju Kaplinna lähedale Gugulethu township'i. Mustanahaliste aafriklaste rahvahulk hakkas ta autot kividega loopima. Raskelt vigastatud Biehl püüdis põgeneda, kuid teda loobiti kividega ja pussitati surnuks.Scott Kraft:South African killers now work on behalf of their victim Los Angeles Times, 21. oktoober 2008South Africa: Parents of Amy Biehl meet mother of one of her kilers AP Archive Amy Biehl tapeti, sest ta oli valge.How American 'Sister' Died in a Township The New York Times, 27. august 1993

1994. aasta oktoobris mõisteti neli meest Amy Biehli mõrva eest 18 aastaks vangi.South Africa: Killers of student Amy Biehl walk free from jail AP Archive 1998. aastal otsustas Tõe ja Lepituse Komisjon Biehli mõrvarid amnestia alusel ennetähtaegselt vanglast vabastada, kuna nende tegevuse motiivid olevat olnud poliitilised.Amestry for killers of Amy Biehl Department of Justice and Constitutional Development, 28. juuli 1998 Amy Biehli vanemad toetasid nende vabastamise otsust.Linda Biehl and Easy Nofemela The Forgiveness Project

1994. aastal asutasid Amy Biehli vanemad Amy Biehli Fondi (Amy Biehl Foundation Trust) township'ide noorte arengu heaks ja vägivallast eemalehoidmiseks.Reconciliation in its purist form Restorative Justice Centre

Viited

Kategooria:Ameerika Ühendriikide teadlased
Kategooria:Stanfordi Ülikooli vilistlased
Kategooria:Aktivistid
Kategooria:Sündinud 1967
Kategooria:Surnud 1993